Chevrolet Caprice
 Μετά τη λήξη της παραγωγής της τέταρτης γενιάς του Caprice στις Ηνωμένες Πολιτείες στις 13 Δεκεμβρίου 1996, λόγω μιας στρατηγικής στροφής του ομίλου της General Motors προς τα ολοένα και πιο δημοφιλή SUV, το όνομα Caprice συνέχισε να χρησιμοποιείται στη Μέση Ανατολή από το 1999 έως το 2017 για μια παράλληλη έκδοση του αυστραλιανού Holden Statesman, αλλά φυσικά σε αριστεροτίμονη εκδοχή στα κράτη αυτά. Αυτό το όχημα ήταν μια πιο μεγάλη και πολυτελής έκδοση του Holden Commodore, που εκείνη την εποχή ήταν βασισμένο στο Opel Omega. Μεταξύ του 2011 και του 2017, η Chevrolet επανέφερε και στις ΗΠΑ την ονομασία Caprice σε ένα νέο πισωκίνητο μεγάλων διαστάσεων αστυνομικό μοντέλο, υπό την επίσημη ονομασία Chevrolet Caprice PPV, που εισαγόταν από την Αυστραλία και ήταν παράλληλη έκδοση του Holden Caprice, με το σήμα της Chevrolet και αριστεροτίμονο. Τελικώς όμως, όλα αυτά τα μοντέλα διακόπηκαν το 2017, λόγω του ότι η Holden σταμάτησε οριστικά να κατασκευάζει αυτοκίνητα τον Οκτώβριο του 2017 και συνέχισε αποκλειστικά ως εισαγωγέας έτοιμων αυτοκινήτων, που τα πουλάει ως δεξιοτίμονα και με το εμπορικό σήμα Holden. 1970 Big Chevrolet brochure (including Caprice, Impala and Bel Air models), Chevrolet Motor Division, General Motors Corporation, 1969. Boyce, Terry V. (October 2005). «1971-1976 Chevrolet: Full-Blown Farewell To the Full-Size Era». Collectible Automobile. Consumer Guide (1971). Auto 1972 Best Buys and Discount Prices. Flammang, James; Kowalke, Ron (1999). The Standard Catalog of American Cars 1976-1999. Krause Publications. ISBN 0-87341-755-0. Gunnell, John, ed. (1987). The Standard Catalog of American Cars 1946-1975. Krause Publications. ISBN 0-87341-096-3. Gunnell, John, ed. (2003). The Standard Catalog of V-8 Engines 1906-2002. Krause Publications. ISBN 0-87349-446-6. Chappell, Pat, ed. (1995). The Standard Catalog of Chevrolet 1912-1990. Krause Publications. ISBN 0-87341-141-2. Sanow, Edwin J. (1997). Chevrolet Police Cars. Krause Publications. ISBN 0-87341-483-7. The New Chevrolet: 1977 Chevrolet Caprice, Impala Brochure, Chevrolet Motor Division, General Motors Corporation, 1976.
Το Chevrolet Caprice ήταν ένα τεράστιων διαστάσεων ημι-πολυτελές αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Chevrolet, από το 1966 έως τον Δεκέμβριο του 1996, σε 4 διαδοχικές γενιές. Η ονομασία Caprice, ωστόσο, είχε πρωτοεισαχθεί το 1965 στο Chevrolet Impala, ως μια κορυφαία 4-πορτη σεντάν εκδοχή του, και από το 1966 έγινε ένα αυτόνομο μοντέλο, παίρνοντας τον ρόλο της νέας ναυαρχίδας της Chevrolet. Ειδικότερα η δεύτερη γενιά του Caprice, που κατασκευάστηκε μεταξύ του 1970 και του 1976, υπήρξε το μεγαλύτερο σε διαστάσεις σεντάν μοντέλο στην ιστορία της Chevrolet, με συνολικό μήκος πάνω από τα 5,5 μέτρα ή και πάνω από τα 5,6 μέτρα, αναλόγως με την εκδοχή. Παραδοσιακά, το Chevrolet Caprice, και ιδίως στην τρίτη (1977 - 1990) και στην τέταρτη (κυκλοφόρησε τον Απρίλιο του 1990 και παρήχθη έως τον Δεκέμβριο του 1996) γενιά του, υπήρξε ιδιαίτερα δημοφιλές στην αμερικανική Αστυνομία και ως ταξί, ενώ μεταξύ του 2011 και του 2017 μια νέα γενιά του επανήλθε αποκλειστικά για χρήση στην αμερικανική Αστυνομία (δείτε τη σχετική παράγραφο), όχι όμως και ως ταξί.